12.1.2023
MT
Il-Ġurnal Uffiċjali tal-Unjoni Ewropea
L 11/5
DEĊIŻJONI TAL-KUMITAT KONĠUNT TAŻ-ŻEE Nru 249/2019 tal-25 ta’ Ottubru 2019 li temenda l-Anness I (Kwistjonijiet veterinarji u fitosanitarji) għall-Ftehim dwar iż-ŻEE [2023/72]
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu, Billi: (1)
Ir-Regolament ta’ Implimentazzjoni tal-Kummissjoni (UE) 2019/1084 tal-25 ta’ Ġunju 2019 li jemenda r-Regolament (UE) Nru 142/2011 rigward l-armonizzazzjoni tal-lista ta’ stabbilimenti, impjanti u operaturi approvati jew irreġistrati, u t-traċċabbiltà ta’ ċerti prodotti sekondarji tal-annimali u prodotti derivati (1) għandu jiġi inkorporat fil-Ftehim dwar iż-ŻEE.
(2)
Din id-Deċiżjoni tikkonċerna l-leġiżlazzjoni dwar kwistjonijiet veterinarji.
Il-leġiżlazzjoni dwar kwistjonijiet veterinarji ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim dwar iż-ŻEE.
Għaldaqstant, din id-Deċiżjoni ma tapplikax għalLiechtenstein.
(3)
Jenħtieġ għalhekk, li l-Anness I tal-Ftehim dwar iż-ŻEE jiġi emendat skont dan,
ADOTTA DIN ID-DEĊIŻJONI:
Artikolu 1 L-inċiż li ġej jiżdied fil-punt 9c (ir-Regolament tal-Kummissjoni (UE) Nru 142/2011) fil-Parti 7.1 tal-Kapitolu I tal-Anness I tal-Ftehim dwar iż-ŻEE: “- 32019 R 1084: Ir-Regolament ta’ Implimentazzjoni tal-Kummissjoni (UE) Nru 2019/1084 tal-25 ta’ Ġunju 2019 (ĠU L 171, 26.6.2019, p. 100).”
Artikolu 2 It-test tar-Regolament ta’ Implimentazzjoni (UE) 2019/1084 bil-lingwa Iżlandiża u b’dik Norveġiża, li se jiġi ppubblikat fisSuppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
Artikolu 3 Din id-Deċiżjoni għandha tidħol fis-seħħ fis-26 ta’ Ottubru 2019, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*).
Artikolu 4 Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
(1) ĠU L 171, 26.6.2019, p. 100.
(*) Ma huwa indikat l-ebda rekwiżit kostituzzjonali.